Ingkang Ora Ketok

Dening Ika Widyawati

Dina iki aku tangi turu kaya biasane lan siap-siap arep mangkat sekolah, ananging aku dikandani marang ibu nalika dina iki prei sekolah. Aku seneng banget amarga prei anggone sekolah lan aku bisa dolan karo kanca-kanca. Ananging aku ora oleh dolan, ibu matur nalika aku kudu ing omah wae amarga kahanan ing jaba lagi ora aman. Aku bingung kenapa aku ora oleh metu saka omah lan kudu ing omah wae, ananging aku seneng isa dolana *HP* lan ndelok *TV*. Ing *TV* aku ndelok pawarta nalika ing dunya iki ana *virus* ingkang ora ketok ananging agawe memala ing kabeh negara. Aku bingung amarga pawarta ngabarake nalika negara-negara *lockdown* utawa ora oleh lelunga ing endi-endi. Para warga kudu ing omah wae.

*Pamrintah* maringi wara-wara nalika para warga kudu ing omah wae, para *pegawe* makarya ing omah, lan sekolah prei 14 dina. Ananging uwis 14 dina sekolah ora ndang mlebu. Dina iki saka sekolah ana wara-wara nalika pasinaon saiki *online,* tegese para siswa lan para guru ora mlebu ing sekolah ananging nganggo media whatsApp lan google classroom. Para bapak ibu guru maringi *materi* pasinaon lan piwulangan kanthi *online,* para siswa ugi kudu *presensi* lan numpuk piwulangan kanthi *online.* Para siswa uwis bisa nganggo *aplikasi classroom* amarga dituturi bapak ibu guru. Suwe-suwe para siswa lan bapak ibu guru uwis biasa sekolah kanthi *online*. Pasinaon, piwulangan, *ujian tengah semester*, *ujian semester* ugi *online* amarga *virus* ingkang ora ketok kuwi ananging gawe bebendu ing dunya iki.

Sesasi, rong sasi, setengah sasi, lan saiki uwis luwih saka setaun aku lan kanca-kanca sekolah kanthi *online* ing omah wae. Dhisik aku mememeng lan kesel nalika kudu mangkat mruput sinau ing sekolah. Aku anyel garap soal saka bapak ibu guru, aku anyel kudu antri shalat *jamaah,* lan aku anyel karo kanca-kanca ingkang jail. Aku seneng nalikapamrentah maringi wara-wara nalika sekolah kanthi *online* lan bisa ing omah wae ora prelu mangkat ing sekolahan. Ananging suwe-suwe aku lan kanca-kanca bosen lan kangen swasana ing sekolah. Kangen nalika gojegan karo kanca-kanca, kangen shalat jamaah, kangen sinau ing sekolah, ugi kangen didukani bapak ibu guru. Babagan ingkang gawe anyeling ati kuwi malah saiki dak kangeni. Bener miturut paribasan nalika babagan ingkag gawe anyeling ati bakal krasa dikangeni nalika uwis ora isa bebarengan.

Amarga *virus* ingkang ora ketok kuwi aku lan para kanca-kanca kudu sekolah ing omah wae. *Virus* ingkang ora ketok kuwi ora mung agawe para siswa kudu sekolah kanthi *online,* ananging bapak ibu guru ugi kudu tambah sabar maringi ngelmu kanggo para siswa, bapak ibu guru kudu bisa nganggo *teknologi. Virus* ingkang ora ketok kuwi ndadekake para uwong ingkang nyambut gawe kelangan pagaweane, para uwong ingkang adoh saka kluwargane ora isa bali, para uwong akeh ingkang kena *virus* lan akeh uga ingkang seda.

*Virus* ingkang ora ketok iki yaiku *Virus* *Corona* utawa *Covid* 19. *Virus* *corona* iku *virus* ingkang gampang nular saka banyu idu lan marai lara ing maras utawa paru-paru, mulane kita kudu ngetrepake 5m ing basa Jawa yaiku nganggo masker, jaga jarak, wisuh, ngadohi nggon ingkang rame, lan ngurangi pasrawungan. *Virus* *Corona* iki pancen ora ketok ananging nalika kita ora waspada kita bakale kena lan mbebayani uwong-uwong ingkang kita tresnani.